[{"text_idx": "#000000", "text": "Frankfurdi raamatumessil tunnustatakse eesti lasteraamatuid"}, {"text_idx": "#000002", "text": "Mu\u0308nchenis asuva Rahvusvahelise Noorteraamatukogu koostatud kataloogi valiti ta\u0308navu 200 raamatut 59 riigist 37 keeles. Kataloogist saavad uudiskirjanduse kohta teavet niiha\u0308sti kirjastajad kui ka raamatukoguto\u0308o\u0308tajad, see aitab raamatutel rahvusvaheliselt levida ja nende to\u0303lkeo\u0303igusi mu\u0308u\u0308a. Lisaks Frankfurdile esitletakse The White Ravensi raamatuid ka kevaditi toimuval maailma suurimal lasteraamatumessil Bolognas."}, {"text_idx": "#000003", "text": "\u201eNummiPealt ja mujalt. Lood ja limerikud\u201c on jutukogumik, mis ra\u0308a\u0308gib NummiPea linnas elavatest veidratest tu\u0308u\u0308pidest. Nii na\u0308iteks elavad seal ha\u0308rra ja proua EtteVo\u0303tlikud, preili TeravKeel ja ha\u0308rra HajaMeel. Lugude vahele on po\u0303imitud mo\u0303nusa absurdiga vu\u0308rtsitatud luuletused."}, {"text_idx": "#000005", "text": "\u201eSeisa siin, Pa\u0308rt\u201c on Anti Saare populaarse Pa\u0308rdi-sarja 2. osa. Raamatus peab nimitegelane ootama poeja\u0308rjekorras isa, kes viimasel hetkel tagasi riiulite vahele pa\u0308rmi ja\u0308rele jookseb. Autor kirjeldab veenvalt lapse mo\u0303tteid ja hirme ning nii on igau\u0308hel vo\u0303imalik Pa\u0308rdiga samastuda."}, {"text_idx": "#000007", "text": "Frankfurdi raamatumess on maailma suurim, seda ku\u0308lastab aastas ligi 300 000 inimest enam kui 100 riigist. Ta\u0308navune raamatumess toimub 71. korda 16.\u201320. oktoobrini, seekordne peaku\u0308laline on Norra."}]